Ilma Didžioji
54°57′39″š. pl. 25°54′37″r. ilg.﻿ / ﻿54.9609°š. pl. 25.9102°r. ilg.﻿ / 54.9609; 25.9102 Ilma Didžioji (arba Didžioji Ilma) – ežeras rytų Lietuvoje, Švenčionių rajone, apie 9,5 km į pietryčius nuo Pabradės. Ežero ilgis iš vakarų į rytus – 0,47 km, plotis – iki 0,22 km. Altitudė 152,2 m. Krantai žemi, apaugę medžiais ir krūmais. Pietinėje pakrantėje plyti dirbami laukai, šiaurinėje ir rytinėje pakrantėse auga miškas. Ežeras nenutekantis, priklauso Žeimenos upės intako Meros-Kūnos baseinui. Už 0,06 km į rytus telkšo mažesnis Ilmos Mažosios ežeras. Vakarinėje pakrantėje įsikūręs Piorkų kaimas.